Hamburge įsisteigusi bendrovė „KopfNuss GmbH“ kartu su Kylio universitetu sukūrė gėrimą. Veiklai pradėti jie gavo 30 000 eurų paskolą iš banko Hamburge. Paskola, už kurią „KfW“ suteikė garantiją pasinaudodamas COSME programa, suteikė galimybę įgyvendinti tą naują projektą: įsteigti bendrovę, sukurti produkto prototipą ir pagaminti pirmuosius 40 000 butelių. Trys jauni verslininkai prieš šiek tiek daugiau nei metus pateikė rinkai tą labai madingą produktą – −visiškai natūralų gaivinamąjį gėrimą be cukraus ir be alkoholio−. Po metų gamybos apimtys išaugo penkiskart. Verslininkai užmezgė partnerystes su renginių organizatoriais ir jų pardavimo vietų skaičius nuolat auga. Vienas iš „KopfNuss GmbH“ steigėjų Dennisas Redepenningas paaiškino: „Ruošiamės rinkai pateikti antrąjį produktą ir abiem savo produktams gauti Europos biologinio produkto etiketę. Mes ir toliau plečiamės. Mūsų tikslas – kitais metais patekti į Berlyno ir Miuncheno rinkas.“

Be to, energijos vartojimo efektyvumas ir jo skatinimas Sąjungoje tampa vis svarbesnis, ypač atsižvelgiant į pagrindinį energijos vartojimo efektyvumo srities tikslą iki 2020 m. išmetamų dujų kiekį sumažinti 20 proc., taip pat į tolimesnius tikslus po to termino.

Švietimas, kaip žmogiškojo kapitalo kaupimo būdas, yra pagrindinis ekonomikos augimo šaltinis, o kai švietimas prieinamas skirtingų socialinių ir ekonominių sluoksnių studentams, jis taip pat prisideda prie socialinės lygybės ir sanglaudos. Be to, paaiškėjo, kad studentų judumas turi didelį poveikį socialiniam ir ekonominiam vystymuisi.

Finansų krizės laikotarpiu svarbiuose ekonomikos sektoriuose galimybės gauti finansavimą smarkiai sumažėjo. Dėl užsitęsusio skolinamo kapitalo apimčių mažinimo ir finansų rinkos susiskaidymo poveikio net ir krizei pasibaigus toliau patiriama sunkumų gaunant finansavimą (finansavimo dydžio ir sąlygų požiūriu), ypač pažeidžiamoms valstybėms narėms ir tikslinėms grupėms.

Kaip nurodyta pirmiau, šios problemos ES finansinėmis priemonėmis sprendžiamos veiksmingai ir ekonomiškai efektyviai. Komisija jau yra tvirtai įsipareigojusi tokias priemones taikyti plačiau. Ji taip pat tirs galimybę tobulinti esamas priemones arba inicijuoti naujas, reaguodama į rinkos spragas ar neoptimalios investavimo aplinkos atvejus, kai tinkamiausias paramos būdas yra rinkos teikiamas finansavimas su ES garantija, nuosavo kapitalo investicijos arba rizikos pasidalijimo susitarimai.

Be to, Komisija toliau sieks palaikyti pusiausvyrą tarp didesnio užtikrinimo biudžeto valdymo institucijai, susijusio su ataskaitų teikimu, stebėjimu bei auditu, ir didesnio finansinių priemonių įgyvendinimo veiksmingumo. Šioje srityje jau nemažai nuveikta. Į naująją 2014–2020 m. priemonių įgyvendinimo programą įtrauktos tvirtos nuostatos dėl techninių reikalavimų, skaidrumo, vidaus kontrolės, audito ir ataskaitų teikimo. Be to, atlygis įgaliotiesiems subjektams buvo susietas su faktiniais veiklos rezultatais ir yra nuosekliai ir pagrįstai apribotas, siekiant suderinti jų interesus su ES politikos tikslais.

Taip pat nustatyti centralizuotai valdomoms priemonėms skirti procedūriniai reikalavimai, siekiant užtikrinti, kad visas Sąjungos įnašas būtų investuojamas ir kad įgaliotiesiems subjektams mokamos lėšos būtų nuolat derinamos su konkrečiais atitinkamos priemonės įgyvendinimo poreikiais. Valstybių narių parengtoms ir pasidalijamojo valdymo būdu valdomoms priemonėms pasitelkus ES išteklius yra nustatytos reguliavimo nuostatos, siekiant lėšų mokėjimą susieti su faktine parama, kurią finansų tarpininkai teikia galutiniams gavėjams.

Komisija dabar peržiūri reguliavimo sistemą, siekdama sumažinti galimai nereikalingą biurokratinę naštą pirmuoju įgyvendinimo etapu ir toliau derina finansinių priemonių struktūrą su veiksmingiausia ir naujausia rinkos praktika. Atsižvelgdama į tai, Komisija atliks atskirų priemonių tarpinius vertinimus, kaip to reikalaujama sektorių teisės aktuose. Be to, Komisija siūlo peržiūrėti Finansinio reglamento nuostatas dėl finansinių priemonių, kad būtų atsižvelgta į įgytą patirtį, labiau paisoma rinkos praktikos, sumažinta biurokratija ir dar labiau supaprastintas įgyvendinimas.